مائنٹ سوی

جنرل مائنٹ سوی  (؛ 24 جون 1951ء - 7 اگست 2025ء) ایک برمی فوجی افسر اور سیاست دان تھے جنھوں نے میانمار کی سیاست میں کئی کلیدی عہدے سنبھالے، جن میں 30 مارچ 2016ء سے 7 اگست 2025ء تک نائب صدر اور 1 فروری 2021ء سے 22 جولائی 2024ء تک عبوری صدر تھے۔ 2021ء کی فوجی بغاوت کے بعد فوجی نظام کے تحت ملک کے سربراہ ریاست کے طور پر کام کرتے رہے۔

 ابتدائی اور عسکری زندگی 
مائنٹ سوی 24 مئی 1951ء کو پیدا ہوئے۔ انھوں نے میانمار کی ڈیفنس سروسز اکیڈمی سے 1973ء میں گریجویشن مکمل کی۔ 1997ء میں لائٹ انفنٹری ڈویژن 11 کے بریگیڈیئر جنرل اور کمانڈر مقرر ہوئے۔ 2001ء میں وہ ساؤتھ ایسٹ کمانڈ کے سربراہ اور ریاستی امن و ترقی کونسل کے رکن بنے۔

2005ء میں انھیں لیفٹیننٹ جنرل کے عہدے پر ترقی دی گئی اور وہ مون نسل کے پہلے شخص تھے جنھیں اس عہدے تک رسائی حاصل ہوئی۔

 سیاسی سفر 
 یانگون کے وزیر اعلیٰ کے طور پر تقرری 
2011ء میں، جب میانمار میں نیم سول حکومت قائم ہوئی، مائنٹ سوی کو اس وقت برما کے صدر تھین شین نے یانگون علاقہ کا پہلا وزیر اعلیٰ مقرر کیا۔ اس عہدے پر وہ 30 مارچ 2011ء سے 30 مارچ 2016ء تک فائز رہے۔

 نائب صدر اور عبوری صدارت 
30 مارچ 2016ء کو وہ نائب صدر مقرر ہوئے۔ جب صدر ہتن نے مارچ 2018ء میں ریاضت اختیار کی، تو مائنٹ سوی نے عبوری صدر کے طور پر ذمہ داریاں سنبھالیں۔

 2021ء کی فوجی بغاوت میں کردار 

1 فروری 2021ء کو میانمار کی فوج نے آنگ سان سو چی کی منتخب حکومت کا تختہ الٹ دیا۔ آئینی طور پر نائب صدر کی حیثیت سے مائنٹ سوی نے ہنگامی حالت کا اعلان کیا، جس سے فوج کو اقتدار سنبھالنے کا راستہ ملا۔ بعد ازاں تمام انتظامی اختیارات سینئر جنرل مین آنگ ہلاینگ کو منتقل کیے گئے۔

 ذاتی زندگی 
مائنٹ سوی مون نسل سے تعلق رکھتے تھے۔ ان کی اہلیہ کا نام کھن تھیٹ ہتائے تھا اور ان کے دو بچے تھے۔

 روگ 
2024ء کے اواخر میں ان کی صحت میں نمایاں گراوٹ آنا شروع ہوئی۔ ذرائع کے مطابق وہ ایک عصبی مرض اور پریفیرل نیوروپیتھی کا شکار ہو گئے تھے، جس سے ان کی نقل و حرکت اور ذہنی توجہ متاثر ہو گئی تھی۔ 22 جولائی 2024ء کو انھوں نے باضابطہ طور پر میڈیکل چھٹی لے لی اور ذمہ داریاں مین آنگ ہلاینگ کو سونپ دیں۔Myanmar’s military chief named acting president - الجزیرہ(07/23/2024)

 وفات 
7 اگست 2025ء کو، مائنٹ سوی 74 سال کی عمر میں میانمار کے دار الحکومت نیپیداو ایک فوجی اسپتال میں ایک طویل بیماری کے بعد انتقال کر گئے۔ وہ پارکنسن اور دیگر اعصابی بیماریوں سے متاثر تھے۔ حکومت کی جانب سے پانچ روزہ (7 سے 11 اگست 2025ء تک) قومی سوگ کا اعلان کیا گیا۔ ان کی آخری رسومات ریاستی اعزاز کے ساتھ ادا کی گئیں۔

 مزید دیکھیے 
 میا تون او

 حوالہ جات 

زمرہ:برما کے سربراہان ریاست
زمرہ:برما کے نائب صدور
زمرہ:برمی جرنیل
زمرہ:قائدین جو بغاوت کے ذریعے اقتدار میں آئے
زمرہ:قائم مقام صدر میانمار
زمرہ:ماندالے کی شخصیات
زمرہ:میانمار کے صدور
زمرہ:1951ء کی پیدائشیں
زمرہ:2025ء کی وفیات